**Atodiad 1**

**Templed *(Mewnosoder Enw'r Bwrdd Iechyd Lleol)*  ar gyfer Ymatebion i Geisiadau Cynllunio**

|  |
| --- |
| Rhan 1 i'w chwblhau gan dîm/swyddog cydlynu arweiniol a  Rhan 2 i'w chylchredeg i'r holl ymgyngoreion iechyd mewnol a'i chwblhau ganddynt  *Gweler y nodiadau yn y canllawiau cysylltiedig i gael rhagor o wybodaeth.*  *Ymatebion a awgrymir yw’r nodiadau mewn oren ac arweiniad ar beth i'w gynnwys ym mhob adran.* |

**Rhan 1 [*er gwybodaeth mewnol yn unig, nid i'w hanfon at yr awdurdod cynllunio*]**

1. **Cyfeirnod Cais Cynllunio**

|  |  |
| --- | --- |
| **Rhif y cais** | yn unol â’r llythyr hysbysu / rhestr |
| **Manylion Cais** | disgrifiad o'r datblygiad arfaethedig a chynnwys dolen i’r cais ar-lein |

1. **Hysbysiad a dderbyniwyd**

|  |  |
| --- | --- |
| **Oddi wrth** | swyddog yr awdurdod cynllunio lleol - enw a theitl swydd, e-bost, rhif ffôn os oes ymgynghoriad uniongyrchol, neu nodi y canfuwyd y cais yn y rhestr o geisiadau wythnosol |
| **Gan** | pwynt cyswllt cyntaf iechyd y cyhoedd neu’r bwrdd iechyd - enw a theitl swydd, e-bost, rhif ffôn |
| **Dyddiad** | y dyddiad y derbyniwyd yr hysbysiad neu y canfuwyd y cais yn y rhestr wythnosol |
| **Dyddiad cau ar gyfer sylwadau mewnol** | xx diwrnod cyn dyddiad cau'r ymgynghoriad ar geisiadau er mwyn caniatáu amser ar gyfer cydlynu ymateb gan y swyddog arweiniol |
| **Dyddiad cau ymateb i'r ymgynghoriad** | dyddiad a roddwyd ar y cais cynllunio i dderbyn ymatebion, neu ddyddiad y llythyr a dderbyniwyd gan yr awdurdod cynllunio ar gyfer ymatebion |
| **Dychwelyd sylwadau i** | pwynt cyswllt - enw a theitl swydd, e-bost, rhif ffôn |

1. **Dosbarthu Mewnol (Bwrdd Iechyd) a chymeradwyaeth**

|  |  |  |
| --- | --- | --- |
| **Is-adran/ Cyfarwyddiaeth** | **Enw a theitl swydd** | **Cyfeiriad e-bost** |
| Cynllunio Strategol |  |  |
| Iechyd y Cyhoedd |  |  |
| Gofal Sylfaenol |  |  |
| Gofal Eilaidd |  |  |
| Gofal Cymunedol a Chanolradd |  |  |
| Iechyd Meddwl |  |  |
| Ystadau a Chyfleusterau |  |  |
| Arall |  |  |
| Llofnodwyd gan  [*Dylid cytuno o fewn y Bwrdd Iechyd ynghylch pwy fydd yn rhoi cymeradwyaeth ar gyfer yr ymateb]* |  |  |

**Rhan 2 [*i'w chyflwyno i'r awdurdod cynllunio lleol* ]**

**[Dyddiad]**

1. **Cyfeirnod y Cais**

|  |  |
| --- | --- |
| **Rhif y cais** | yn unol â’r llythyr hysbysu / rhestr |
| **Manylion Cais** | disgrifiad o'r datblygiad arfaethedig a chynnwys dolen i’r cais ar-lein |

1. **Crynodeb**

Mae'r papur briffio hwn yn cyflwyno'r ymateb cydlynol gan gyfarwyddwyr/adrannau allweddol o fewn [*mewnosoder enw'r Bwrdd Iechyd*]i [*Mewnosod enw'r awdurdod cynllunio lleol*]ar y cais cynllunio canlynol፦

|  |  |
| --- | --- |
| **Lleoliad** | cyfeiriad safle’r cais cynllunio |
| **Natur y datblygiad** | disgrifiad byr o'r cais e.e. datblygiad defnydd cymysg; unedau preswyl; manwerthu; cludfwyd poeth ac ati |
| **Y Cynnig** | disgrifiad manwl o'r datblygiad – wedi'i gopïo o fanylion y cais |
| **Amcangyfrif o gynnydd yn y boblogaeth**  **[*os yw'n berthnasol yn dibynnu ar natur y datblygiad*]** | amcangyfrif o nifer y preswylwyr newydd os yw'r cais yn cynnwys tai newydd. Gellir nodi amcangyfrifon ffigurau deiliadaeth neu unigolion fesul aelwyd mewn dogfennau cynllunio eraill megis Canllawiau Cynllunio Atodol ar Rwymedigaethau Cynllunio. Ni fydd holl drigolion datblygiad tai newydd yn newydd i'r ardal felly dylid ystyried mudo i’r ardal. Gall amcangyfrifon mudo fod ar gael yn lleol. |

1. **Iechyd y Cyhoedd a Phenderfynyddion Ehangach Iechyd**

Mae iechyd unigolyn yn cael ei bennu nid yn unig gan ei ymddygiadau eu hunain, ond mae’r amgylchedd, adeiladau, dylunio strydoedd, mannau naturiol a rhwydweithiau cymdeithasol hefyd yn effeithio’n gryf arno. Gelwir y rhain yn benderfynyddion iechyd ehangach, ac mae cynllunio yn dylanwadu arnynt. Mae pob un o'r elfennau yn y diagram isod yn chwarae rhan wrth bennu iechyd a llesiant y boblogaeth ac felly maent i gyd yn bwysig wrth greu lleoedd iach. Mae anghydraddoldebau iechyd sylweddol yn bodoli yn ein cymunedau, ac mae cynllunio a datblygu yn chwarae rhan allweddol wrth fynd i'r afael â'r anghydraddoldebau hyn.

Bydd yr ymateb hwn yn canolbwyntio ar rai o'r penderfynyddion hyn mewn perthynas â'r cais hwn ac yn crynhoi effaith debygol y cais cynllunio ar faterion iechyd y cyhoedd yn y cyffiniau a'r ardaloedd cyfagos fel ei gilydd a hefyd yr effaith ar wasanaethau gofal iechyd lleol.

Mae'r rhan fwyaf o'r dystiolaeth y cyfeirir ati yn y sylwadau isod ar gael yn adnoddau Iechyd Cyhoeddus Cymru '[Creu lleoedd a gofod iachach ar gyfer y genhedlaeth bresennol a chenedlaethau’r dyfodol'](https://phwwhocc.co.uk/resources/creating-healthier-places-and-spaces-for-our-present-and-future-generations/) a '[Cynllunio a Galluogi Amgylcheddau Iach: Ymgorffori templed ar gyfer polisi cynllunio'](https://phw.nhs.wales/publications/publications1/planning-and-enabling-healthy-environments-incorporating-a-template-for-planning-policy/), adnodd Public Health England ‘[Spatial Planning for Health: an evidence resource for planning and designing healthier places’](https://assets.publishing.service.gov.uk/government/uploads/system/uploads/attachment_data/file/729727/spatial_planning_for_health.pdf), a [Chyfoeth Naturiol Cymru](https://naturalresourceswales.gov.uk/evidence-and-data/research-and-reports/?lang=en). Darperir dolenni ychwanegol ar gyfer ffynonellau tystiolaeth penodol ar agweddau o'r ymateb.

|  |  |
| --- | --- |
| **Mannau gwyrdd a glas** | Mae darparu mannau gwyrdd a glas yn bwysig ar gyfer iechyd a llesiant, ac mae tystiolaeth sylweddol, megis gan [Asiantaeth yr Amgylchedd Ewropeaidd](https://www.eea.europa.eu/publications/who-benefits-from-nature-in), yn creu cyswllt â'r amgylchedd naturiol â gwell iechyd a llesiant.  Mae mannau gwyrdd a glas o fudd i'r amgylchedd ac iechyd pobl. Maent yn cynnwys lleoedd ffurfiol ac anffurfiol i blant chwarae, a lleoedd i oedolion a phlant gymdeithasu a chwrdd â'i gilydd. Mae pobl sydd â mynediad da i fannau gwyrdd yn fwy tebygol o fod yn fwy egnïol, a gall oedolion hŷn wella symudedd wrth ymgymryd â gweithgarwch corfforol. Mae tystiolaeth yn dangos bod ymgymryd â gweithgarwch corfforol mewn lleoliad naturiol hefyd yn gwella canlyniadau iechyd meddwl yn fwy na gweithgarwch corfforol a wneir mewn lleoliad dan do. Mae cael mynediad i barciau a meysydd chwarae yn gysylltiedig â llai o risg o ordewdra ymhlith pobl ifanc.  [diwygiwch yn unol â pholisïau Cynllun Datblygu Lleol] Mae Polisi ... o'r Cynllun Datblygu Lleol yn rhoi'r fframwaith a'r gofynion ar gyfer darparu mannau agored a mannau gwyrdd hygyrch y gellir eu defnyddio.  (Gall Pecyn Cymorth Mannau Gwyrdd Cyfoeth Naturiol Cymru gefnogi'r sylfaen dystiolaeth ar gyfer yr adran hon) |
| **Rhoi sylwadau ar y cais** | Rhowch sylwadau yn ôl yr angen ar lefelau'r ddarpariaeth, hygyrchedd, diogelwch mannau gwyrdd a glas. Sylwadau ar fannau anffurfiol ar gyfer chwarae plant os yw'n briodol ar gyfer y datblygiad (gweler polisi'r Cynllun Datblygu Lleol (CDLl) ar ddarpariaeth chwarae).  Dylai mannau gwyrdd fod yn hygyrch, yn ddiogel, yn cael eu cynnal a'u cadw'n dda ac yn rhoi cyfle i wahanol aelodau o'r gymuned eu defnyddio, o blant i bobl hŷn, gan gynnwys pobl ag anableddau neu symudedd cyfyngedig. |
| **Argymhellion** | Dylech gynnwys sylwadau ar yr hyn y gellid ei newid/ei ddarparu i wella mynediad i fannau gwyrdd a glas. Gallai hyn gynnwys lleoliad y mannau, y mynediad iddynt, a'r cyfleusterau i'w darparu mewn man gwyrdd. Er enghraifft:  Awgrymir ystyried yr ystod o ddefnyddwyr mannau gwyrdd a glas a'u hanghenion, i sicrhau bod y mannau'n gynhwysol ac yn hygyrch i bawb. Er enghraifft cyfleoedd chwarae anffurfiol i blant, mannau i oedolion hŷn fod yn egnïol yn gorfforol ond hefyd i orffwys a chymdeithasu, a sicrhau bod pobl ag anableddau neu namau yn gallu cael mynediad i'r mannau llawn cymaint. |

|  |  |
| --- | --- |
| **Cerdded a beicio** | Mae cefnogi cerdded a beicio yn elfennau hanfodol o alluogi pobl i gynyddu lefelau gweithgarwch corfforol, ac felly mae o fudd i'w hiechyd a'u llesiant. Mae’r gallu i fod yn egnïol yn yr ardaloedd y mae pobl yn byw, yn gweithio ac yn treulio amser hamdden ynddyn nhw yn allweddol i leihau lefelau gordewdra, cynyddu llesiant a lleihau straen.  Mae tystiolaeth yn dangos y gall gwella'r seilwaith mewn perthynas â cherdded a beicio arwain at gynnydd mewn gweithgarwch corfforol, gwell symudedd ymhlith plant, oedolion ac oedolion hŷn, a gwelliannau mewn statws pwysau.  Mae'r [Ddeddf Teithio Llesol](https://gov.wales/sites/default/files/publications/2022-01/active-travel-act-guidance.pdf) a'r [Siarter Creu Lleoedd](https://dcfw.org/placemaking/resources/) yng Nghymru yn dadlau'n gryf ac yn darparu'r dystiolaeth ar gyfer yr angen am lwybrau o ansawdd da sydd wedi'u gwahanu oddi wrth draffig, wedi'u goleuo'n dda ac yn cysylltu â llwybrau a chyfleusterau presennol.  [diwygio yn unol â pholisïau Cynllun Datblygu Lleol] Mae Polisi ... yn cefnogi darparu llwybrau beicio a cherdded o ansawdd uchel, diogel, cyfleus a deniadol sy'n cynnig cysylltiadau da â gwasanaethau, swyddi a chymdogaethau eraill. |
| **Rhoi sylwadau ar y cais** | Dylech gynnwys sylwadau ar ddarparu o lwybrau beicio/ cerdded ar y safle, ac a yw cynlluniau wedi ystyried oedrannau tebygol y preswylwyr oherwydd gall eu hanghenion fod yn wahanol.  Cyfeiriwch at ganllawiau'r Ddeddf Teithio Llesol ar ddarparu a dylunio llwybrau beicio a cherdded. Ystyriwch hefyd sut mae'r datblygiad yn cysylltu â'r ardaloedd cyfagos, ac effaith gronnol darparu llwybrau beicio sy'n golygu y bydd mwy o bobl yn manteisio ar y cyfle i ddefnyddio teithio llesol wrth iddo ddod yn haws ac yn fwy diogel i gyrraedd lle maent eisiau mynd. |
| **Argymhellion** | Sylwadau ar yr hyn y gellid ei newid/ychwanegu i wella beicio a cherdded e.e. darparu standiau beicio mewn lleoliadau diogel a hygyrch, gan wahanu llwybrau beicio a cherddwyr. |

|  |  |
| --- | --- |
| **Bwyd: mynediad at fwyd iach a'r amgylchedd manwerthu bwyd (gan gynnwys siopau cludfwyd** | Gall cael mynediad at fwyd iach wella iechyd a llesiant. Gall gefnogi pobl i gynnal pwysau iach a lleihau eu risg o ddatblygu cyflyrau hirdymor.  Mae argaeledd opsiynau bwyd iach a'r mynediad ato yn bwysig eu hystyried o ran anghydraddoldebau iechyd. Mae mwy o fynediad at siopau adwerthu bwyd gwael yn gysylltiedig â phwysau uwch ac ymddygiadau bwyta gwael ymhlith plant mewn ardaloedd incwm isel.  Mae gan arddio a randiroedd cymunedol nifer o fanteision, megis cynyddu gweithgarwch corfforol, a chyfrannu at wella iechyd meddwl a llesiant.  [*diwygiwch yn unol â pholisïau Cynllun Datblygu Lleol*] Mae Polisi ... o'r Cynllun Datblygu Lleol yn rhoi'r fframwaith a'r gofynion ar ...  *(mae nifer o Gynlluniau Datblygu Lleol yn cynnwys darpariaeth benodol ar gyfer rhandiroedd neu fannau tyfu cymunedol. Efallai y bydd gan rai Cynlluniau Datblygu Lleol gyfeiriad at siopau cludfwyd poeth)* |
| **Rhoi sylwadau ar y cais** | Rhoi sylwadau ar ddarparu mannau tyfu, rhandiroedd neu erddi cymunedol. Mewn datblygiad ar raddfa fawr a oes cyfle ar gyfer mannau tyfu?  Sylwadau ar ddarparu amgylchedd manwerthu os yw'r cais yn cynnwys defnydd bwyd/diod neu gludfwyd poeth.  Dylai sylwadau ar siopau cludfwyd poeth gyfeirio at y canlynol:   * Polisïau Cenedlaethol * Cynghorau Lleol / Polisïau Iechyd / Canllawiau Cynllunio Atodol / Canllawiau * Lleoliad y siopau cludfwyd poeth presennol – nifer y siopau cludfwyd a bwytai bwyd poeth * Agosrwydd at leoliadau addysgol * Heriau iechyd * Tlodi ac anghydraddoldebau iechyd * Pryderon ynglŷn â’r canlynol: mwy o daflu sbwriel, traffig (yn enwedig os bydd gwasanaeth archebu o gar), teithio cynaliadwy / llesol (yn enwedig os bydd gwasanaeth archebu o gar). |
| **Argymhellion** | Rhoi sylwadau ar yr hyn y gellid ei ddiwygio/ychwanegu i wella mynediad at amgylchedd bwyd iach a lleihau goblygiadau negyddol i iechyd, gan gynnwys gwell mynediad i randiroedd a thyfu cymunedol, neu  cyfyngu ar nifer y siopau cludfwyd poeth mewn ardal leol lle mae lefelau uchel o ordewdra neu os yw'r uned yn agos at ysgol (os yw polisïau'r Cynllun Datblygu Lleol yn cwmpasu hyn), neu ddarparu mannau tyfu bwyd cymunedol.  *(Noder y bydd angen cynnal a chadw gerddi cymunedol neu ardaloedd tyfu ar ddatblygiadau a dylid ystyried hyn er mwyn sicrhau bod rhywun yn gyfrifol am hyn)* |
|  | |
| **Ardaloedd ar gyfer chwarae** | Mae mynediad i lefydd i chwarae yn hanfodol i bob plentyn wrth ddatblygu llawer o sgiliau, ar gyfer ymarfer corff ac ar gyfer llesiant meddyliol. Dylid darparu ardaloedd sy'n ardaloedd chwarae traddodiadol ond hefyd yn fannau arloesol sy'n caniatáu chwarae i ddigwydd yn naturiol  [*diwygiwch yn unol â pholisïau Cynllun Datblygu Lleol*] Mae Polisi ... o'r Cynllun Datblygu Lleol yn rhoi'r fframwaith a'r gofynion ar ... |
| **Rhoi sylwadau ar y cais** | Rhoi sylwadau ar ddarparu cyfleusterau chwarae ffurfiol, eu hygyrchedd a'u lleoliad. A ystyriwyd anghenion pob plentyn, gan gynnwys plant anabl?  A oes mannau chwarae anffurfiol yn y cynigion sy'n galluogi mynediad at gyfleoedd chwarae ar gyfer ystod eang o oedrannau? |
| **Argymhellion** | Rhoi sylwadau ynghylch a ellir ystyried darparu gofodau y gellid eu defnyddio fel mannau chwarae anffurfiol i blant, gan gynnwys cyfleusterau a nodweddion chwarae naturiol, ac os yw'r cyfleusterau'n hygyrch. |
|  | |
| **Gwasanaethau cymunedol, iechyd a gofal cymdeithasol a ddarperir o gyfleusterau lleol** | Mae argaeledd a mynediad at wasanaethau a ddarperir mewn cyfleusterau lleol hygyrch o ansawdd da yn hyrwyddo iechyd ac yn lleihau anghydraddoldebau iechyd. Gall cael gwasanaethau yng nghanol cymdogaeth y gellir ei cherdded gyfrannu hefyd at gynyddu lefelau gweithgarwch corfforol, ffyrdd mwy diogel a gwella cysylltiadau cymdeithasol.  Mae mynediad at asedau cymunedol ehangach fel addysg, cyflogaeth a gweithgareddau cymdeithasol yn ystyriaethau allweddol a fydd yn cefnogi iechyd a llesiant pobl hefyd.  [*diwygiwch yn unol â pholisïau Cynllun Datblygu Lleol*] Mae Polisi ... o'r Cynllun Datblygu Lleol yn rhoi'r fframwaith a'r gofynion ar ... |
| **Rhoi sylwadau ar y cais** | Rhoi sylwadau ar ddarparu cyfleusterau, eu hygyrchedd a'u lleoliad. A ystyriwyd anghenion y preswylwyr newydd yn ogystal ag yn yr ardaloedd cyfagos e.e. os yw'r datblygiad ar gyfer pobl hŷn efallai y bydd angen mwy o leoedd gorffwys arnynt mewn ardaloedd cymunedol ac ar hyd llwybrau cerdded a lleoedd i barcio . |
| **Argymhellion** | Rhoi sylwadau ar yr hyn y gellid ei ddiwygio/ychwanegu i wella mynediad i gyfleusterau lleol megis cyfleusterau gofal iechyd a chymunedol. Rhoi sylwadau ynghylch a yw'r datblygiad yn galluogi mynediad at asedau cymunedol eraill a fydd yn cefnogi iechyd a llesiant megis cyflogaeth ac addysg. |

|  |  |
| --- | --- |
| **Dyluniad adeiladau** | Gall adeiladau sydd wedi'u dylunio'n dda wella llesiant, cynhyrchiant a boddhad pobl sy'n gweithio yno, a gall tai o ansawdd da helpu i leihau cyflyrau anadlol, gwella iechyd meddwl a lleihau anghydraddoldebau iechyd.  Gall darparu tai fforddiadwy i grwpiau agored i niwed arwain at ganlyniadau sy'n gysylltiedig ag iechyd. Mae cartrefi sydd â chyfleusterau cegin digonol, lle storio beiciau a mynediad i fannau awyr agored hefyd yn cyfrannu at iechyd a llesiant cyffredinol.  [*diwygiwch yn unol â pholisïau Cynllun Datblygu Lleol*] Mae Polisi ... o'r Cynllun Datblygu Lleol yn rhoi'r fframwaith a'r gofynion ar ... |
| **Rhoi sylwadau ar y cais** | Sylwadau ar ddyluniad adeiladau – a oes amrywiaeth o fathau o gartrefi, gerddi, storio beiciau, ac ati. A oes darpariaeth o dai diogel a hygyrch ar gyfer pobl â symudedd cyfyngedig? Os yw'r tai ar gyfer pobl hŷn, a ydynt yn addas ar gyfer pobl â dementia ac yn hawdd eu haddasu? A yw cartrefi wedi'u cynllunio ar gyfer bywyd fel nad oes angen i bobl symud cartref wrth iddynt heneiddio? |
| **Argymhellion** | Sylwadau ar yr hyn y gellid ei newid/ychwanegu i wella dyluniad adeiladau er mwyn gwella iechyd |

|  |  |
| --- | --- |
| **Ansawdd Aer a Sŵn** | Mae tystiolaeth yn dangos y gall byw mewn ardal sydd ag aer glân arwain at newidiadau cadarnhaol mewn ymddygiadau iechyd, ac mae dod i gysylltiad â llygredd aer yn cael effaith negyddol ar iechyd a llesiant. Gellir gwella ansawdd aer drwy seilwaith gwyrdd, llwybrau teithio llesol, lleihau tagfeydd traffig ac allyriadau.  Caiff sŵn effaith negyddol ar iechyd a llesiant. Mae [dod i gysylltiad hirdymor â](https://www.eea.europa.eu/publications/health-risks-caused-by-environmental) sŵn amgylcheddol yn gysylltiedig ag anhunedd, clefyd y galon a marwolaethau cynamserol.  [*diwygiwch yn unol â pholisïau Cynllun Datblygu Lleol*] Mae Polisi ... o'r Cynllun Datblygu Lleol yn rhoi'r fframwaith a'r gofynion ar ...  *Noder y gall Gwasanaeth Iechyd Cyhoeddus Amgylcheddol (EPHS) roi sylwadau ar ansawdd aer datblygiadau ar raddfa fawr. Gweler y canllawiau. Mae Cyfoeth Naturiol Cymru hefyd yn debygol o roi sylwadau ar geisiadau mawr.* |
| **Rhoi sylwadau ar y cais** | Rhoi sylwadau ar ddarpariaeth seilwaith gwyrdd (mannau agored, coed, gwrychoedd), parthau 20mya, dylunio llai ar gyfer ceir a mwy ar gyfer pobl, lleihau tagfeydd traffig a mannau gwefru cerbydau trydan.  A yw'r datblygiad wedi'i leoli mewn ardal lle mae'n debygol y bydd sŵn gormodol, er enghraifft wrth ymyl ffordd neu reilffordd brysur, neu o dan lwybr hedfan? Gellir lleoli llawer o ddatblygiadau mewn ardaloedd a allai effeithio ar iechyd oherwydd aflonyddwch sŵn. |
| **Argymhellion** | Rhoi sylwadau ar yr hyn y gellid ei newid/ychwanegu i wella ansawdd aer a lleihau sŵn. |

|  |  |
| --- | --- |
| **Anghydraddoldebau ac anghydraddoldebau iechyd** | Mae anghydraddoldebau'n bodoli ar draws grwpiau poblogaeth, mewn meysydd megis cyflogaeth, incwm, addysg, mynediad at wasanaethau. Yn dibynnu ar nodweddion y boblogaeth, gallai fod nifer o grwpiau difreintiedig o fewn poblogaeth. Gallai grwpiau fod yn gysylltiedig ag oedran, yn gysylltiedig ag incwm, grwpiau sy'n dioddef gwahaniaethu fel pobl ag anableddau neu bobl o grwpiau lleiafrifoedd ethnig, neu grwpiau daearyddol megis ardaloedd o amddifadedd uchel.  Mae anghydraddoldebau iechyd yn fylchau mewn statws iechyd rhwng gwahanol grwpiau.  [*diwygiwch yn unol â pholisïau Cynllun Datblygu Lleol*] Mae Polisi ... o'r Cynllun Datblygu Lleol yn rhoi'r fframwaith a'r gofynion ar ... |
| **Rhoi sylwadau ar y cais** | Gall datblygiad mewn ardal lle mae anghydraddoldebau'n bodoli gael dylanwad cadarnhaol ar fynd i'r afael â rhai o'r rhain, er enghraifft drwy ddarparu gwasanaethau neu gyfleusterau newydd, neu fynediad i fannau gwyrdd neu fannau chwarae.  Dylid ystyried anghenion y gymuned leol bresennol wrth gynllunio datblygiad newydd, oherwydd caiff datblygiad newydd effaith ar y rhai sy'n byw gerllaw. Mae’n bosibl fod rhaid ystyried effeithiau cronnus o ddatblygiadau eraill yn yr un ardal. |
| **Argymhellion** | Argymhellir cynnal Asesiad o'r Effaith ar Iechyd ar gyfer datblygiadau mawr, gan y bydd hyn yn helpu i asesu'r effeithiau posibl ar iechyd poblogaeth (ar gyfer y rhai a allai fod yn byw mewn unrhyw ddatblygiad newydd ond hefyd y gymuned bresennol), a hefyd dosbarthiad yr effeithiau hyn ar draws y boblogaeth. Gall yr Asesiad o’r Effaith ar Iechyd dynnu sylw at ffyrdd y gellir manteisio i'r eithaf ar gynnydd iechyd a lleihau risgiau i iechyd a bydd yn ystyried anghenion yr ystod o grwpiau poblogaeth. I gael cyngor ar gynnal Asesiad o’r Effaith ar Iechyd, ewch i wefan [WHIASU](https://phwwhocc.co.uk/whiasu/) . |

1. **Darparu Gwasanaethau Gofal Iechyd**

Mae'r canlynol yn crynhoi effaith debygol y cais cynllunio ar ddarparu gwasanaethau gofal iechyd yn yr ardaloedd cyfagos a'r cyffiniau.

* 1. **Gofal Sylfaenol**

|  |  |
| --- | --- |
| **Gofal Sylfaenol** | ... Mae'r Bwrdd Iechyd yn gyfrifol am sicrhau mynediad at wasanaethau gofal sylfaenol y GIG yn [*rhowch enw'r ardal*], gan gynnwys Meddygon Teulu, Fferyllwyr Cymunedol, Deintyddion ac Optometryddion. Mae'r bwrdd iechyd yn defnyddio cymhareb arfer gorau meddygon teulu i gleifion o 1:XX a'r gyfradd bresennol o fynediad at ddeintyddiaeth y GIG yw XX% o'r boblogaeth |
| **Rhoi sylwadau ar y cais** | Mae’n bosibl y bydd timau Gofal Sylfaenol yn dymuno ychwanegu manylion pa bractisau meddygon teulu y byddai'r datblygiad newydd yn effeithio arnynt, beth yw eu lefelau capasiti presennol ar gyfer derbyn cleifion newydd ac unrhyw gynlluniau ar gyfer ehangu ac ati.  Crynodeb o gapasiti a chyflwr ystadau Gofal Sylfaenol - yn cynnwys oedran bras a chyflwr y llety presennol, y capasiti ar gyfer ehangu, cynlluniau datblygu presennol ac ati, os ydynt ar gael  Dylid gofyn am sylwadau ar wasanaethau fferylliaeth, deintyddiaeth ac optometreg cymunedol ac a fyddai angen gwella/ ehangu ar y seilwaith er mwyn darparu ar gyfer preswylwyr newydd i ardal. |
| **Argymhellion** | Os oes darpariaeth o fewn polisïau'r Cynllun Datblygu Lleol neu'r Canllawiau Cynllunio Atodol ar gyfraniadau datblygwyr (Adran 106) tuag at ddarparu gofal iechyd, dylid rhoi manylion yr argymhellion yma e.e. cyfraniad oddi ar y safle at wasanaethau gofal sylfaenol, neu ddarparu cyfleuster gofal iechyd newydd ar y safle, yn dilyn trafodaeth gyda'r swyddog cynllunio (gweler y canllawiau am fanylion). |
| **Sbardunau ar gyfer darparu** | Dylid ychwanegu pwynt sbarduno ar gyfer cyfraniadau datblygwr yma yn ôl polisïau'r Cynllun Datblygu Lleol/Canllawiau Cynllunio Atodol os yw'n briodol. Er enghraifft, gallai datblygiad unigol o 500 cartref sbarduno cyfraniad o ...metr sgwâr o arwynebedd llawr fesul claf |
| **Costau** | Cyfrifo costau yn ôl nifer y cleifion newydd a ragwelir ac arwynebedd llawr (os cânt eu cynnwys yn y polisïau lleol/Canllawiau Cynllunio Atodol). Argymhellion ar gyfer adeiladau newydd ar y safle, neu gostau cyfraniad oddi ar y safle |

**Gofal Cymunedol a Chanolraddol**

|  |  |
| --- | --- |
| **Gofal Cymunedol a Chanolraddol** | ….. Mae'r Bwrdd Iechyd yn gyfrifol am ddarparu gofal yng nghartrefi pobl eu hunain ac mewn clinigau cymunedol. Mae'r gwasanaethau'n cynnwys nyrsio ardal, ymweliadau iechyd, podiatreg, dieteg, iechyd rhywiol, cymorth iechyd meddwl sylfaenol, bydwreigiaeth, deintyddiaeth gymunedol, iechyd plant, therapi iaith a lleferydd ac ati. |
| **Rhoi sylwadau ar y cais** | Sylwadau ar unrhyw effaith dybiedig o gynnydd mewn cleifion newydd ar y gymuned a gwasanaethau gofal canolraddol, ac a yw'r cais yn cyd-fynd â chynlluniau strategol y bwrdd iechyd e.e. darparu gofal o fewn cymunedau lleol; cyfleusterau cymunedol/iechyd ar y cyd sy'n cael eu datblygu. Os bydd y cynnydd yn nifer y boblogaeth o ganlyniad i'r cais yn sbarduno cyfraniadau datblygwr yn ôl y Cynllun Datblygu Lleol, dylid manylu ar hyn yma. |
| **Argymhellion** | [fel y nodwyd uchod] |
| **Sbardunau ar gyfer darparu** | [fel y nodwyd uchod] |
| **Costau** | [fel y nodwyd uchod] |

* 1. **Gofal Eilaidd**

|  |  |
| --- | --- |
| **Gofal eilaidd** | *Diwygiwch yn unol â chyfrifoldebau bwrdd iechyd lleol*: Mae'r bwrdd iechyd yn gyfrifol am ddarparu triniaeth frys a thriniaeth ysbyty wedi'i threfnu. Mae'r bwrdd iechyd hefyd yn darparu rhai gwasanaethau gofal iechyd arbenigol i bobl ledled Cymru |
| **Rhoi sylwadau ar y cais** | Sylwadau ar unrhyw effaith dybiedig ar wasanaethau gofal eilaidd ac a fyddai angen seilwaith gofal iechyd newydd neu well i ddiwallu anghenion y boblogaeth.  Crynodeb o gapasiti a chyflwr ystadau Gofal Eilaidd - yn cynnwys oedran bras a chyflwr y llety presennol, y capasiti ar gyfer ehangu, cynlluniau datblygu presennol ac ati, os ydynt ar gael |
| **Argymhellion** | [fel y nodwyd uchod] |
| **Sbardunau ar gyfer darparu** | [fel y nodwyd uchod] |
| **Costau** | [fel y nodwyd uchod] |

* 1. **Iechyd Meddwl ac anableddau dysgu**

|  |  |
| --- | --- |
| **Iechyd Meddwl ac Anableddau Dysgu** | Geiriad enghreifftiol: Mae'r bwrdd iechyd yn gyfrifol am ddarparu gofal iechyd meddwl ac anabledd dysgu |
| **Rhoi sylwadau ar y cais** | Sylwadau mewn perthynas â'r angen lleol a nodwyd am gyfleuster nad yw'n rhan o'r GIG, er enghraifft darparu gwasanaethau a llety ar gyfer iechyd meddwl, gofal anabledd dysgu, camddefnyddio cyffuriau, pobl hŷn â dementia. Cyfeiriwch at y sylfaen dystiolaeth gyfredol ar gyfer cyfleusterau o'r fath |
| **Argymhellion** | [fel y nodwyd uchod] |
| **Sbardunau ar gyfer darparu** | [fel y nodwyd uchod] |
| **Costau** | [fel y nodwyd uchod] |

1. **Crynodeb**

|  |
| --- |
| I grynhoi, ein hargymhellion yw:  Rhestrwch yr holl argymhellion uchod yn yr adran hon |

I gael rhagor o wybodaeth, cysylltwch â

[*mewnosoder enwau, teitl swydd, cyfeiriadau e-bost ar gyfer cysylltiadau allweddol yn y bwrdd iechyd*]